Predkladacia správa

 
Národná rada Slovenskej republiky pri schvaľovaní programu 36. schôdze Národnej rady Slovenskej republiky schválila návrh poslankyne Diany Štrofovej, aby do programu tejto schôdze bol zaradený bod „Informácia  vlády Slovenskej republiky o príprave a  objeme pomoci postihnutým oblastiam živelnou pohromou v Ázii a Afrike“. Uvedený bod bude prerokovaný ako posledný bod programu 36. schôdze Národnej rady.

Vláda SR na svojom rokovaní dňa 12. 1. 2005 prerokovala materiál poskytnutie humanitárnej pomoci Demokratickej socialistickej republike Srí Lanka a návrh na poskytnutie humanitárnej a posthumanitárnej pomoci na obnovu a revitalizáciu krajín južnej a juhovýchodnej Ázie a prijala uznesenie č. 39. O krokoch vlády v zmysle tohto uznesenia bude Národnú radu SR informovať poverený člen vlády.

Návrh opatrení nebol predložený na medzirezortné pripomienkové konanie, nakoľko v zmysle čl. 3.1.5. Metodického pokynu na prípravu a predkladanie materiálov na rokovanie vlády SR sa naň uplatňuje výnimka.